钦定古今图书集成/历象汇编/岁功典/第098卷 > 渔樵问答 > 火星中而寒暑退赋 宋王禹偁
## 钦定古今图书集成/历象汇编/岁功典/第098卷 > 渔樵问答 > 火星中而寒暑退赋 宋王禹偁

惟大火之照临，亦舒阳而惨阴。寒暑将交于时令，经
躔必在于天心。冬夕午焉，栗烈之风自止；夏宵中矣，
郁蒸之气爰沉。不知谁为种榆，其名曰“火。”随众星以
拱极，正二气而在我。小人怨咨之语，望之则销；大钧
吹煦之期，违之莫可。所以指命颛顼，回旋祝融。自然
无出其右，宁劳举正于中？乍疑日驭，逐鲁阳之戈；再
悬碧落；定星示楚宫之役，迥挂长空。遂使祁寒知难
而少抑，暑雨交绥而自息，垂缯之壤知止，衣葛之人
动色。不知我者，谓我执造化而弄权；知我者，谓我正
阴阳而作则。类圣人之南面，令之而必从；任天道以
右旋，逾之而莫得。至若北陆凶残，人斯鲜欢，层冰飞
雪以俱至，挟纩重裘而罔安。我之中矣，可以却彼司
寒。又若南讹赫怒，人失其所，焦砂烂石以何盛，轻箑
纤𫄨而曷御，我之中矣，可以祛其酷暑。是何表正二
仪，亭亭在兹。营室橧巢兮取之于彼，收藏长养兮何
莫由斯。标不宰之功，所以均乎六义；示无言之信，所
以成乎四时。大矣哉！行度无差，寒暄自退。天垂象以
共仰，世作程而斯在。“年年兮东作西成。”明明而可大，